OpenLLM-France/wikimedia huggingface dataset:
# Estació de Fòrum

Mapa TramBesòs T4, T5 i T6 :
Fòrum és una estació de tramvia de la línia T4 de la xarxa del Trambesòs situada sobre l'avinguda d'Eduard Maristany a la confluencia de l'inici de l'Avinguda Diagonal i la Rambla Prim, al districte de Sant Martí de Barcelona. La parada es troba davant l'edifici Fòrum i es va inaugurar el 8 de maig de 2004 amb l'obertura del Trambesòs.
L'estació es dissenya arran de la construcció del tramvia del Besòs i la reurbanització de Diagonal Mar, en occasió del Fòrum de les Cultures. Els treballs de la parada s'inicien durant el 2002, el 15 d'abril de 2004 s'hi inicien les marxes en buit i es posa en servei el 8 de maig del mateix any, just hores abans de la inauguració del Fòrum Universal de les Cultures de 2004, ubicat en front de la parada.

## Serveis ferroviaris

Trambesòs :
| Procedència/Destinació | < | Línia | > | Procedència/Destinació |
| Verdaguer | El Maresme | | Campus Diagonal-Besòs | Estació de Sant Adrià |

## Referències

* ↑ «Fòrum». Trenscat. [Consulta: 20 febrer 2023].
* ↑ «Tramvia del Besòs». Territori. Arxivat de l'original el 2023-02-20. [Consulta: 20 febrer 2023].
* ↑ «El Trambesòs es blinda». Avui. [Consulta: 20 febrer 2023].
* ↑ «El Trambesòs ja funciona fins a les Glòries amb el repte de portar 4 milions de persones l'any». CCMA. [Consulta: 20 febrer 2023].

## Vegeu també

* Estació de Port Fòrum
* Llista d'estacions de tramvia de la regió metropolitana de Barcelona
* Xarxa ferroviària de Catalunya
* Fòrum Universal de les Cultures
# Tobin Marks

Tobin J. Marks (Washington DC, EUA 1939) és un químic i professor universitari estatunidenc, especialista dels nous materials i nanotecnologia.

## Biografia

Va néixer el 25 de novembre de 1939 a la ciutat de Washington DC, capital del districte de Colúmbia. Va estudiar química a la Universitat de Maryland, on es va llicenciar el 1966, i posteriorment es va doctorar a l'Institut Tecnològic de Massachusetts (MIT) el 1970.
Actualment és professor de química catalítica, enginyeria i Ciència material a la Universitat de Northwestern.

## Recerca científica

Ha desenvolupat la seva recerca científica al voltant de diversos camps, com són la química organometàl·lica, fotònica i l'electrònica molecular, desenvolupant processos per a la creació de diversos tipus de plàstics reciclable i innocu al medi ambient.
El juny de 2008 ha estat guardonat amb el Premi Príncep d'Astúries d'Investigació Científica i Tècnica, juntament amb Sumio Iijima, Shūji Nakamura, Robert Langer i George Whitesides, pels seus treballs al voltant de la nanotecnologia.

## Enllaços externs

* (anglès) Pàgina personal a la Universitat de Northwestern
* (castellà) Fundació Príncep d'Astúries, Premi d'Investagació Científica i Tècnica 2008 Arxivat 2010-05-04 a Wayback Machine.
# Xarxa de Parcs Naturals de la Diputació de Barcelona

La Xarxa de Parcs Naturals de la Diputació de Barcelona, gestionada per l'Àrea d'Espais Naturals i Infraestructura Verda, està formada per 14 espais naturals situats a la franja litoral i prelitoral de la província de Barcelona.
La Xarxa de Parcs Naturals pretén garantir l'equilibri territorial dels 103 municipis del seu àmbit geogràfic i té la missió de fomentar la conservació i el desenvolupament econòmic sostenible d'aquest territori, així com l'ús públic, posant a l'abast dels ciutadans centres d'informació i documentació, itineraris senyalitzats i rutes guiades, museus i exposicions temporals, equipaments pedagògics i culturals, albergs, residències casa de pagès, àrees d'esplai i d'acampada, publicacions i audiovisuals, a més de cursos, tallers i estades ambientals, tot plegat per gaudir, conèixer i respectar el medi natural.
Els parcs que formen part de la Xarxa de Parcs Naturals de la Diputació de Barcelona són:
* Parc Natural i Reserva de la Biosfera del Montseny
* Parc Natural de Sant Llorenç del Munt i l'Obac
* Parc Natural de la Serra de Collserola
* Parc del Montnegre i el Corredor
* Parc del Castell de Montesquiu
* Parc de la Serralada de Marina
* Parc Agrari del Baix Llobregat
* Parc de la Serralada Litoral
* Parc Fluvial del Besòs
* Parc del Garraf
* Parc d'Olèrdola
* Parc del Foix
* Espai Natural de les Guilleries-Savassona
* Sant Miquel del Fai. Espai Natural dels Cingles de Bertí

## Referències

* ↑ «Què és la xarxa». diba.cat.

## Enllaços externs

* Xarxa de Parcs Naturals de la Diputació de Barcelona - Lloc web oficial
# Temporada 1978-1979 de la Unió Esportiva Sant Andreu

Dades de la Temporada 1978-1979 de la UE Sant Andreu, llavors anomenat oficialment Club Esportiu Sant Andreu.

## Partits
### Lliga (Segona B)

* Segona divisió B, grup 2n: 8a posició.

#### Segona volta
## Referències

* ↑ Araguz, Xavier; Esteve, Joan; Domingo, Àngel; Petit, Jordi; Quintana, Eduardo; Terrè, Quim; Martínez, Vicenç. Unió Esportiva Sant Andreu 1909-2009. ISBN 978-84-9850-175-9.
* ↑ Aquest partit, inicialment previst el 4 de març de 1979, es va ajornar per la vaga convocada per l'AFE (Asociación de Futbolistas Españoles). A partir d'aquesta jornada, tots els partits es van disputar el diumenge següent al previst inicialment.
# Rajon Rondo

Rajon Pierre Rondo (Louisville, Kentucky, 22 de febrer de 1986), és un exjugador de bàsquet professional estatunidenc que mesura 1,85m i jugava en la posició de base. Era conegut pel seu ràpid ritme ofensiu i les seves habilitats defensives. És un base caracteritzat per ser molt complet, robar moltes pilotes i ser un gran assistent.
L'estiu de 2015 va firmar un contracte d'1 temporada amb els Sacramento Kings.
És un dels dos unics jugadors que ha guanyat l'anell de l'NBA amb els Celtics i els Lakers. El primer va ser Clyde Lovellette, amb la diferència de que aquest últim ho va guanyar quan els Lakers encara estaven a Minneapolis.

## Referències

* ↑ «Aldridge a San Antonio, Rondo a Sacramento y Jordan a Dallas» (en castellà). acb.com. Arxivat de l'original el 2015-07-06. [Consulta: 6 juliol 2015].
# Guillem IV d'Alençon

Guillem IV d'Alençon (+ 1203) fou fill de Joan I d'Alençon i suposat successor com a comte d'Alençon del seu germà Joan II d'Alençon. La seva menció com a comte seria un error, ja que el 1171 les cases d'Alençon i de Ponthieu es van dividir a la mort de Guillem I de Ponthieu i III d'Alençon o Guillem III Talvas, i a Ponthieu fou comte el fill gran d'aquest, Guiu I de Ponthieu, el fill del qual, Joan I (de Ponthieu) el va premorir, deixant un fill de nom Guillem que s'hauria confós amb aquest suposat Guillem IV d'Alençon. Un Guillem apareix esmentat com a "comitis Pontivorum" però seria Guillem II de Ponthieu i no Guillem IV d'Alençon
Guillem d'Alençon s'esmenta junt al pare i els seus germans Joan (II) i Robert (III) en la confirmació d'un diploma a l'abadia de Perseigne el 10 d'abril de 1185, i en una carta de donació a l'abadia de Sant Martí de Troarn del 1190, sent senyor de la Roche-Mabile. Es va casar amb una dama de nom Cecília i no se li coneix descendència.
Si hagués estat comte haguera exercit entre la mort del seu germà Joan II i la seva pròpia mort el 1203 i l'hauria succeït el seu germà Robert III d'Alençon.

## Notes

* ↑ Enciclopèdia Espasa, volum 4, pàg. 520
* ↑ En escrits en llatí s'esmenta a "Johannes comes Alençonis filius Willermi Pontivorum comitis" (Joan I d'Alençon, fill del comte Guillem I de Ponthieu)

## Referències

* Genealogia Arxivat 2008-05-08 a Wayback Machine.
# David Belda García

David Belda García (Cocentaina, Comtat, 18 de març de 1983) és un ciclista valencià, professional des del 2007 i actualment a l'equip Burgos-BH. De la seva carrera esportiva destaquen les victòries a la Volta a Lleó, a la Volta a Castella i Lleó, i al Tour del País de Savoia.
És fill del també ciclista Vicent Belda.

## Palmarès

* 2008
** 1r a la Volta a Benicarló
** 1r a la Volta a Zamora i vencedor d'una etapa
** 1r al Memorial Valenciaga
** 1r a l'Aiztondo Klasica
** Vencedor d'una etapa de la Volta a Tenerife
** Vencedor d'una etapa de la Setmana aragonesa
* 2009
** 1r a la Volta a Lleó
* 2010
** 1r a la Volta a Lleó i vencedor d'una etapa
** Vencedor d'una etapa del Cinturó a Mallorca
* 2011
** Vencedor d'una etapa de la Mi-août en Bretagne
* 2014
** 1r a la Volta a Castella i Lleó i vencedor d'una etapa
** Vencedor de 2 etapes a la Volta a Portugal
* 2015
** 1r al Tour del País de Savoia i vencedor d'una etapa
** Vencedor d'una etapa del Roine-Alps Isera Tour

## Referències

* ↑ Angulo, Ana Isabel «David Belda reina en los Alpes». diariodeburgos.es, 22-06-2015 [Consulta: 22 juny 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Guillem IX (delfí d'Alvèrnia)

Guillem IX fou delfí d'Alvèrnia fill i successor el 1234 de Robert IV.
A causa de la longevitat del seu pare Robert IV (vers 1150-1234), va esperar molt de temps la successió com a comte de Clarmont i delfí d'Alvèrnia. El 1226 va fer homenatge al rei Lluís VIII de França, al castell de Vincennes, pel comtat de Montferrand (comtat que hauria heretat el 1199 de la seva mare), per Rochefort-Montagne i per Crocq; el 1229 el rei li va concedir Pontgibaud una de les terres que va retornar i que havia ocupat feia temps, i el 1230 va ratificar els termes del tractat de pau entre el seu pare i el rei. Va il·lustrar el seu segell amb un delfí i es podia llegir: S. W. comitis Claramontis. El 1238 va tenir un conflicte menor amb els canonges de Brioude per la negativa del delfí a fer homenatge pels castells del vell Brioude i de Saint-Allire.
Es va casar el 1196 amb Hugueta, filla de Guillem, senyor de Chamaliere (que tenia en feu del bisbe de Clarmont). Va morir en data desconeguda i no hauria tingut fills. Llavors es va tornar a casar amb Isabel (Isabeau), filla d'Arquimbald de Montluçon de la que va tenir al successor Robert V, delfí d'Alvèrnia i a Caterina. Aquesta darrera va néixer el 1212 i es va casar amb Guixard de Beajeu, fill de Guixard IV de Beaujeu el Gran (+ 1216), i Guillem IX hauria concedit (després del 1230) al matrimoni el comtat de Montferrand en feu. Caterina fou la mate de Guillem de Beaujeu, mestre de l'orde del Temple; la noia va morir poc després i el delfí Guillem es va casar en terceres núpcies amb Filipina d'origen no establert, que va sobreviure al seu marit (el 1241 es va casar en segones núpcies amb Robert de Courcelles, fill d'Armand de Courcelles, conestable o governador d'Alvèrnia en nom del rei. No se sap exacte quan va morir però el 1240 ja apareix com a difunt, i la seva vídua es va casar l'any següent; per això finals del 1239 o primera meitat del 1240 és el més probable.

## Referències

* ↑ Étienne Baluze considera que podria ser de la casa de senyors de Pongibaud, fet reforçat per la cessió reial en funció dels drets que hauria adquirit per aquest matrimoni
* ↑ Étienne Baluze suposa no obstant que la mare de Robert fou Hugueta de Chamaliere ja que el 1248 Robert apareix amb el títol de senyor de Chamaliere
* L'art de vérifier les dates des faits historiques, des chartes, des chroniques et autres anciens monuments, depuis la naissance de Notre-Seigneur. Volum 10, París 1818-1819
# Leonardo Bertagnolli

Leonardo Bertagnolli (Trento, 8 de gener de 1978) és un ciclista italià, ja retirat, que fou professional del 2002 al 2012.
Bertagnolli va anunciar la seva retirada de l'esport després de competir als Campionats Nacionals d'Itàlia el juny de 2012. Posteriorment es va saber que la Unió Ciclista Internacional havia iniciat un procediment disciplinari en contra seu per una suposada infracció en el seu passaport biològic. Fou sancionat amb 2 anys i deu mesos sense poder competir i tots els seus resultats obtinguts entre l'1 de gener de 2003 i el 18 de maig de 2011 li foren retirats.

## Resultats a les Grans Voltes

Tots els resultats obtinguts entre el 2003 i el 2011 li foren anul·lats per l'UCI.

### Resultats al Tour de França

* 2003. Abandona (15a etapa)
* 2011. Abandona (18a etapa)

### Resultats a la Volta a Espanya

* 2002. 106è de la classificació general
* 2005. Abandona (15a etapa). Vencedor d'una etapa
* 2007. 22è de la classificació general

### Resultats al Giro d'Itàlia

* 2003. 25è de la classificació general
* 2004. 37è de la classificació general
* 2005. Abandona (13a etapa)
* 2006. Abandona (4a etapa)
* 2009. 46è de la classificació general. Vencedor d'una etapa
* 2010. No surt (16a etapa)

## Referències

* ↑ «BERTAGNOLLI Leonardo». [Consulta: 24 octubre 2023].
* ↑ «Bertagnolli snared by biological passport». Cycling News. Future Publishing Limited, 27-06-2012 [Consulta: 27 juny 2012].
* ↑ «Commencement of a disciplinary proceeding on the basis of the biological passport». UCI.ch. Union Cycliste Internationale, 27-06-2012 [Consulta: 27 juny 2012].
* ↑ «Communication about cyclist Leonardo Bertagnolli». Lampre-ISD. CGS Cycling Team AG, 27-06-2012 [Consulta: 27 juny 2012]. Arxivat 7 de gener 2014 a Wayback Machine.
* ↑ UCI. «UCI Doping Suspensions». UCI.ch, 10-07-2014. Arxivat de l'original el 15 July 2014.
* 1 2 Consequences Imposed on License-Holders as Result of Anti-Doping Rule Violations (ADRV) as per the UCI Anti-Doping Rules (ADR) a uci.ch

## Enllaços externs

* Fitxa de Leonardo Bertagnolli a sitiodeciclismo.net
# Gymnocranius frenatus

Gymnocranius frenatus és una espècie de peix pertanyent a la família dels letrínids.

## Descripció

* Pot arribar a fer 35 cm de llargària màxima (normalment, en fa 30).
* 10 espines i 10 radis tous a l'aleta dorsal i 3 espines i 10 radis tous a l'anal.
* Ulls relativament grossos.
* És de color blanc platejat, grisenc a la part dorsal superior.
* Presenta entre 5 i 7 franges estretes, irregulars i a penes visibles als costats.
* Les aletes són principalment blanquinoses o transparents.
* Mostra un punt negre a la base dels radis de l'aleta pectoral i una franja estreta i marró a la base sencera de la mateixa aleta.

## Alimentació

Menja principalment petits gastròpodes bentònics.

## Hàbitat

És un peix marí, associat als esculls i de clima tropical (23°N-10°S, 94°E-157°E) que viu entre 20 i 80 m de fondària.

## Distribució geogràfica

Es troba a Brunei, Cambodja, la Xina (incloent-hi Macau), Indonèsia, Malàisia, les illes Filipines, Singapur, Tailàndia i el Vietnam.

## Observacions

És inofensiu per als humans i es comercialitza fresc o en salaó.

## Referències

* ↑ Klunzinger C. B., 1870. Synopsis der Fische des Rothen Meeres. I. Theil. Percoiden-Mugiloiden. Verh. K.-K. Zool.-Bot. Ges. Wien v. 20. 669-834.
* ↑ Bleeker, P., 1873, Mededeelingen omtrent eene herziening der Indisch-Archipelagische soorten van Epinephelus, Lutjanus, Dentex en verwante geslachten. Verslagen en Mededeelingen der Koninklijke Akademie van Wetenschappen. Afdeeling Natuurkunde (Ser. 2) v. 7: 40-46.
* ↑ The Taxonomicon (anglès)
* 1 2 3 4 «Gymnocranius frenatus» (en anglès). FishBase. Froese, Rainer; Pauly, Daniel (editors).
* ↑ Carpenter, K.E. i G.R. Allen, 1989. FAO Species Catalogue. Vol. 9. Emperor fishes and large-eye breams of the world (family Lethrinidae). An annotated and illustrated catalogue of lethrinid species known to date. FAO Species Synop. Núm. 125(9):118 p.
* ↑ Carpenter, K.E. i G.R. Allen, 1989.
* ↑ FishBase (anglès)
* ↑ Ganaden, S.R. i F. Lavapie-Gonzales, 1999. Common and local names of marine fishes of the Philippines. Bureau of Fisheries and Aquatic Resources, Filipines. 385 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Coppola, S.R., W. Fischer, L. Garibaldi, N. Scialabba i K.E. Carpenter, 1994. SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, FAO. 103 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Santiago Botero Echeverry

Santiago Botero Echeverry (Medellín, 27 d'octubre de 1972) és un ciclista colombià, professional des del 1996. Bon escalador, també destaca en la contrarellotge, especialitat de la qual guanyà el Campionat del Món de 2002. En el seu palmarès també destaquen 3 etapes del Tour de França i 3 més de la Volta a Espanya.
El 2006 el seu nom va aparèixer anomenat en l'Operació Port, contra el dopatge en el ciclisme. Tot i que no se li aplicà cap sanció fou vetat per prendre part en la major part de proves europees.
El 2008, tot i les recomanacions en contra per part de la Unió Ciclista Internacional, va prendre part en els Jocs Olímpics de Pequín, finalitzant en 7a posició de la prova en ruta i 25è a la contrarellotge.

## Palmarès

* 1997
** Vencedor d'una etapa de la Volta a Xile
* 1999
** Vencedor d'una etapa de la Volta a Andalusia
** Vencedor d'una etapa de la París-Niça
* 2000
** Vencedor d'una etapa del Tour de França i 1r del Gran Premi de la Muntanya
* 2001
** 1r a la Clásica de los Puertos
** Vencedor de 2 etapes de la Volta a Espanya
** 3r al Campionat del Món de ciclisme en contrarellotge
* 2002
** Campió del Món de ciclisme en contrarellotge
** 1r a la Clàssica dels Alps
** Vencedor de 2 etapes del Tour de França
** Vencedor d'una etapa de la Volta a Espanya
** Vencedor d'una etapa de la Dauphiné Libéré
* 2005
** 1r al Tour de Romandia i vencedor d'una etapa
** Vencedor de 2 etapes de la Dauphiné Libéré
* 2007
** Campió de la prova de contrarellotge dels Jocs Panamericans
** Campió de Colòmbia en contrarellotge
** 1r a la Volta a Colòmbia i vencedor de 3 etapes
* 2008
** 1r a la Redlands Bicycle Classic
** Vencedor d'una etapa de la Volta a Colòmbia
* 2009
** Campió de Colòmbia en contrarellotge
** Vencedor d'una etapa de la Volta a Colòmbia

### Resultats al Tour de França

* 2000. 7è de la classificació general. Vencedor d'una etapa. 1r del Gran Premi de la Muntanya
* 2001. 8è de la classificació general
* 2002. 4t de la classificació general. Vencedor de 2 etapes
* 2003. Abandona (18a etapa)
* 2004. 75è de la classificació general
* 2005. 51è de la classificació general

### Resultats a la Volta a Espanya

* 2001. 18è de la classificació general. Vencedor de 2 etapes. Porta el mallot or durant 2 etapes
* 2002. Abandona. Vencedor d'una etapa
* 2004. Abandona (5a etapa)
* 2005. Abandona (11a etapa)

## Referències

* ↑ UCI le recomienda no incluir a Santiago Botero en delegación de Olímpicos a Radio Santa Fe (24 d'abril de 2008) [consultat l'11 de setembre de 2009]

## Enllaços externs

* Fitxa de Santiago Botero a sitiodeciclismo.net
* Santiago Botero Echeverry a ProCyclingStats
# Jason Richard Swallen

Jason Richard Swallen (1903-1991) va ser un destacat agrostòlèg nord-americà.
Entre 1936 i 1946 va pertànyer al staff del Bureau of Plant Industry, del United States Department of Agriculture. Ingressa també l'any 1946, al "Departament de Botànica" del Jardí Botànic dels Estats Units, Institut Smithsonià, arribant a 'Cap' de l'herbari, l'any 1950; reemplaçant a Ellsworth P. Killip.
Va ser recol·lector de flora en àmplies regions del sud-oest dels Estats Units, i l'any 1932 a la península de Yucatán, obtenint gramínies a Quintana Roo al Lago Chichancanab, Tancah, i l'illa Cozumel.

## Algunes publicacions

* Swallen, JR. 1928. The grasses of California. Ed. Smithsonian Institution
* ----. 1932. Collecting grasses in Texas, Louisiana, & northeastern Mexico. Ed. Smithsonian Institution
* ----. 1933. Collecting grasses in Tennessee, Kentucky, & Yucatan. Ed. Smithsonian Institution
* ----. 1935. Collecting grasses in northeastern Brazil. Ed. Smithsonian Institution
* Hitchcock, AC; JR Swallen; A Chase. 1939. Poales poaceae : [pars]. Ed. The New York Bot. Garden. North american flora v.17, 8.
* Swallen, JR. 1943. Flora of Panama: Gramineae. Ed. Missouri Botanical Garden
* ----. 1950. A new species of Leptoloma from Texas (Contributions from the Texas Research Foundation). Ed. Texas Research Foundation
* ----. 1950. Some introduced forage grasses of the genus Andropogon & related species (Contributions from the Texas Research Foundation). Texas Research Foundation. 19 pp.
* ----.1955. Flora of Guatemala: Part II: grasses of Guatemala. Fieldiana: Botany 24, pt. II

### Llibres

* Swallen, JR. 1955. Flora Of Guatemala : Part II : Grasses Of Guatemala Fieldiana: Botany 24, parte II. ix + 390 pp. ISBN B0007ESXF8
* Swallen, JR. 1950. New grasses from Mexico, Central America & Surinam (Contributions from the United States National Herbarium). Ed. U.S. Govt. Print. Off. 428 pp.
* ----. 1948. New grasses from Honduras, Columbia, Venezuela, Ecuador, Bolivia, & Brazil (Contributions from the United States National Herbarium). Ed. U.S. Govt. Print. Off. 276 pp.
* ----. 1947. The awnless annual species of Muhlenbergia (Contributions from the United States National Herbarium). Ed. U.S. Govt. Print. Off. 208 pp.

## Honors
### gènere de la família

* (Poaceae) Swallenia (Swallen) Soderstr. & H.F.Decker

### Espècies

    N'hi ha unes 30, entre elles:
* (Poaceae) Achnatherum swallenii (C.L.Hitchc. & Spellenb.) Barkworth
* (Poaceae) Festuca swallenii E.B.Alexeev
* (Poaceae) Gymnopogon swallenii J.P.Sm.

## Referències

* ↑ Madroño 17: 88. 1963 (IK)
* ↑ Phytologia 74(1): 14 1993 (IK)
* ↑ Bot. Zhurn. (Moscow & Leningrad) 66(10): 1495 1981 (IK)
* ↑ Iowa State J. Sci. 45(3): 373 (-376, fig. 11) 1971 (GCI)
* ↑ Es poden consultar els tàxons descrits per aquest autor a International Plant Names Index (anglès)
* Brummitt, RK; CE Powell. 1992. Authors of Plant Names. Royal Botanic Gardens, Kew. ISBN 1-84246-085-4
* Reeder, CG; JR Reeder. 1991. Obituary Jason Richard Swallen (1903-1991). Taxon 40 (4): 697-698
* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# Temporada 1974-1975 de la Unió Esportiva Sant Andreu

Dades de la Temporada 1974-1975 de la UE Sant Andreu, llavors anomenat oficialment Club Deportivo San Andrés.

## Partits

Segona divisió: 7a posició.

### Segona volta
## Referències
## Bibliografia

* Unió Esportiva Sant Andreu 1909-2009. Autors: Xavier Araguz, Joan Esteve, Àngel Domingo, Jordi Petit, Eduardo Quintana, Quim Terrè i Vicenç Martínez. Editorial: Ajuntament de Barcelona. ISBN 978-84-9850-175-9.
# Charles Shephard

Charles Woolley Shepherd (Barbados, 27 de febrer de 1887 – Cardiff, 31 de juliol de 1968) va ser un jugador d'hoquei sobre herba gal·lès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip gal·lès.

## Referències

* ↑ «Charles Shepherd Olympic Results». sports-reference.com. Arxivat de l'original el 5 de novembre 2012. [Consulta: 15 novembre 2015].
# Maribel Albalat Asensi

Maribel Albalat Asensi (28 d'octubre de 1979) és una política valenciana, alcaldessa de Paiporta (Horta Sud) pel PSPV-PSOE des del 2021. Va convertir-se en alcaldessa de Paiporta per pacte de govern en les eleccions municipals de 2019 i va ser reelegida el 2023.
Topògrafa de formació, milita al Partit Socialista del País Valencià des de 2011 i va accedir a l'alcaldia el juny de 2021 amb el suport de Compromís amb qui el seu partit havia pactat un Pacte de Govern. Aquest pacte de govern va viure una crisi arran de la decisió de l'alcaldessa Albalat de permetre la celebració novament dels bous al carrer després de 3 anys sense aquest tipus d'actes a Paiporta.

## Referències

* ↑ «Maribel Albalat, reelegida com a secretaria general del PSPV-PSOE de Paiporta». ElPeriodic.com, 14-04-2022. [Consulta: 17 abril 2023].
* ↑ https://cdn.digitalvalue.es/paiporta/assets/5b8e3b889da0c50b033edb1b
* ↑ S.L, EDICIONES PLAZA. «El gobierno PSPV-Compromís de Paiporta, sobre las cuerdas por la celebración de los 'bous al carrer'» (en castellà). [Consulta: 15 agost 2022].